OpenLLM-France/wikimedia huggingface dataset:
# Aman, pell diouz an trouz

Oberennoù damheñvel pe handelvoù all zo ivez, gwelout Aman, pell euz an trouz ha Amen pêl doh en trous.
| ◄ Klevit, Mari, Mamm Doue | Aman, pell diouz an trouz | Eürus an hini ► |
* Aman, pell diouz an trouz
* Hag holl safar ar bed
* Ar maeziou am c’helenn kenkoulz
* Hag an akwita doktored.
* An douar a bourvez
* E vara d’ar poaniour ;
* N’e ro ket d’an den didalvez :
* N’eus ket a vara hep labour.
* Me a wel ar gwenan
* Savet da c’houlou-deiz ;
* Me ivez a dle kemer poan
* Ma reno gras Doue em c’hreiz.
* Hep ehan, ar wazig
* A dreuz ar saonennou,
* ’Trezek Doue eo mont braoik,
* Hep luzia er plijaduriou.
* An oan kaez gant fizians
* A heuilh e bennrenour ;
* Heuliomp Jezuz evit kaout chans ;
* An droukspered a zo treitour.
* Ar gwez gant an avel
* A bep tu vez hejet ;
* Koueza ’rin ma savan uhel :
* Well eo pleustra an izelded.
* An delienn a chom ye,
* Pa vez stag ouz he barr ;
* Ma ’n em zistagan diouz Doue,
* E teuin da wenvi hep-mar.
* Ar rozenn a zigor,
* Hag a sec’h ’n eur beure ;
* Hirie ma ’z oun serz, yac’h, didorr,
* Arc’hoaz e varvin marteze.
* Al laboused a gan
* Meuleudi d’o C’hrouer ;
* Duoc’h oun-me eget eur vran,
* Ma n’e veulan e pep amzer,
* Skourn hag erc’h a-wechou
* A droc’h ken a grenan ;
* Kals gwasoc’h dre ma fec’hejou,
* A-berz Doue kaout a dlean.
* Faez oun gant an tommder,
* Dindan an heol, pa boaz ;
* Ma foaniou n’int mann e-kenver
* Poaniou Jezuz stag ouz e Groaz.
* C’houi hepken, ma Doue,
* A glaskan e pep tra ;
* Renit warnoun c’houi, ma Roue,
* En em ouestla ’ran d’eoc’h gant joa.
# Amand enorabl d’ar Sacramant

| ◄ Communion spirituel | Amand enorabl d’ar Sacramant | Act a Offranç d’ar Galon sacr a Jesus ► |
Hac a ve mad ha profitabl da ober, pe o renta bisit deza en ilis, pe oc’h he heul pa vez cacet d’an dud clan, pe oc’h assista er Salud pa vez roet benediction ar Sacramant, pe autramant er guear so-quen, o trei var-zu an ilis ma idi ar Sacramant ebarz.
VA Doue ha va Autrou J.-C., me a gred emaoc’h realamant er sacramant santel eus an auter, quer presant ha ma emaoc’h en eê an tu-deou da Zoue ho tad ; me hoc’h ador a greis va c’halon er myster adorabl-se gant un desir bras da repari en ur faepon bennac quement irreveranç ha quement disprijang ha profanation a souffr ho madelez infinit er sacramant divin-se, abaoue ma ê plijet gueneoc’h he institui dre un exces a garantez evidomp, hac a souffrot c’hoaz bete fin ar bed. Me a c’houlen ouzoc’h ardon, hac a ra deoc’h ama un amand enorabl gant brassa humilite a so possubl d’in, eus an irreverançou am eus coumetet va-unan en andret ar sacramant adorabl-se, hac eus an oll bec’hejou all am eus great epad va buez ; hac e proposan fermamant d’en em zioual diouto hivisiquen, moyennant ho craç santel, pehini a esperan hac a c’houlennan digueneoc’h, va Jesus. Me hoc’h ador er sacramant august-se, non pas diouz ma her meritit na diouz ma tleften he ober, mæs da viana diouz va gallout ha diouz ma em be c’hoant a greis va c’halon d’he ober gant an oll berfection a ve possubl. Me hoc’h ador, va Salver carantezus, en quement leac’h ma reposit er sacramant divin-se, evit quement hini n’ho deveus quet hoc’h adoret enna biscoaz, evit quement hini n’hoc’h adoront quet brema, hac evit quement hini n’hoc’h adorint biquen, ispicial evit an heretiquet hac ar schi[s]matiquet, evit an dud fall hac ar goall gristenien, evit ar blasphematourien, ar sorcerien hac ar magicianet, evit ar Iudevien hac an Durquet, hac evit an oll infidelet pe an idolatret, pere ho suplian, va Jesus, da gonvertissa, evit ma teui ar bed-oll d’hoc’h anaout ha d’hoc’h adori er sacramant santel eus an auter.
Erfin, va Doue, me hoc’h ador enna evit an oll draou crouet pere n’hoc’h enevont quet, couls hac evit ar re hoc’h ene ha n’hoc’h adoront quet, evel ma’z eo an erevent hac an dud daonet ; hac e tesiran en creiz va c’halon ober brema quellies act a feiz, a esperanç hac a garantez en hoc’h andret, va Jesus, ha rei deoc’h quement a venedictionou ha meuleudiou, ha mil gueich c’hoas davantaij, eguet a valedictionou hac a vlasfemou a vomisso ar grouadurien maleürus-se assambles en hoc’h enep epad an oll eternite.
Me a offr deoc’h, va Doue, va Salver, gantan oll respet hac an oll humilite a so possubl d’in, an adoration ma gant an hini a rent deoc’h an ilis militant ha triomphant : hac ho suplian eus va oll nerz, va Redamtor divin, ma plijo gueneoc’h accepti va homaij ha rei d’in ho penediction santel gant ar c’hraç da gundui ur vuez vad ha da gaout ur maro mad ive.
Amen. Evelse bezet grêt.
Meulet ra vezo Jesus er sacramant santel hoc adorabl eus an auter.
Amen.
# Amen

| ◄ Ar Bater | Amen | Ar Sænt ► |
En fin ar Bater hac ar pedenno-all a leromp Amen. Ar gue-se a so a langaich an Hebreanet, hac a signifi en guirionez, ze so evel-se, en desirout a ràn, quement-se da vezo groet. Er sacrifiç eus an Oferen eo ar Belec a lavar amen goude m’en defe laret ar bobl mæs on delivret a bep drouc. Ar Belec, eme ar C’hatechis eus ar C’honcil a Drant, a lavar ar c’huec’h goulen eus ar Bater, ar bobl ar seizvet, peini so evel an abrege eus ar goulenno eus ar Bater ; ar Belec a respont en hano J. C. a beini e telc’h ar plaç evel mempr ha ministr eus an Ilis, ar guer a amen, evel pa lavarfe d’ar bobl penaus e zint bet ezaucet gant Doue dre vertu ar sacrifiç.
Ar pap Beneat pevarsec en deus accordet indulgeanç en faveur ar beden vocal ha mantal, ha memes en faveur ar re a deuo da disqui d’ar re igporant ar fæçon da bedi.
Amalec o velet ar Judevien sortiet eus an Egypt scouis ha tourmantet gant an naon hac ar sec’het, ep armo na guiscamant, en defoe ar grueldet d’o attaqui. E arme a voa crenv hac en nombr bras ; mæs Moyses bepret carguet a gonfianç en Doue a ordrenas da Josue quemeret en toez ar bobl ar re nerzussa ; mont a eure voar ar Menez gant Aaron ha Hur evit pedi ha goulen sicour an env. Discoe a eure penaus ar victoar a depant eus a Doue an armeo. Aaron ha Hur a remercas penaus epad ma telc’he Moyses e ziou-vrec’h goureet, e voa victorius Josue ; mæs ive p’o disquenne o vezàn squis, Amalec a c’honee. Ober a resont da Voyses ase voar ur mæn, hac e soutenjont e divrec’h. Josue en devoe ar victoar. Chetu a-se an ners eus ar beden groet mad. An eaul en em arret dre beden Josue. Ar prophet Eli a bed evit na vezo quet a c’hlao ; sec’ha a ra an douar a Israël epad tri bloas. Ar memes prophet a c’houlen dour, hac ober a ra glao voar ar memes douar punisset dre ar sec’hour hac an defaut. Jacob o c’hevita coler e vreur Esaü, scouis eus an hent, a laca ur mæn dindan e benn, hac a chom cousquet. Neuse e vêl ar squeul mysterius eus a beini ur penn a voa en env, eguile voar an douar. Doue a voa er penn huela ; Ælez a seve hac a disquenne san-cess er squeul. Quement-se a signifi an hast en deus an Ælez da gass on pedenno bete an Env, ha da digass ar graço hac ar c’honsolationo pere on deus goulennet. Pedomp eta a galon vad, goulennet hac e recefot, eme on Salver ; clesquet hac e quefot ; squeit voar an noor, hac e vezo digoret dac’h.
# Amzer dremenet

| ◄ He hano | Amzer dremenet | Tristidigez ► |
* Amzer gaer euz va iaouankiz,
* Ne zistroi mui’ta war da giz ?
* Er glac’har da-viken
* Pebez anken !
* Gwech’all, gant va muia karet,
* Me blije d’in kement ar bed !
* Karet reann ar c’hoabr glaz
* Hag ar mor braz.
* Hon daou, pa redemp er c’hoajou,
* Enn eur gana souniou, gwerziou,
* Ne zonjemp ket kredi
* Enn disparti.
* Hogen ann trubard, ar Maro,
* Adre-kein gand he falc’h a sko ;
* Ar re wella, siouaz !
* Aliez a laz.
* Skoet en deuz, e-kreiz he gened,
* Heb damant, va muia karet ;
* Perag ounn-me chomet
* Heb beza skoet ?
* Gwell eo gan-en diskenn er bez,
* Pa n’em euz mui nep karantez
* Rag va Dous em gortoz
* Er Baradoz.
# Amen pêl doh en trous

Oberennoù damheñvel pe handelvoù all zo ivez, gwelout Aman, pell diouz an trouz ha Aman, pell euz an trouz.
| ◄ Léh a surté d’en innoçanç | Amen pêl doh en trous | Doué offancet dré vil folleah ► |
* Amen pêl doh en trous
* Ha doh saffar er bed,
* Er mæzeu caër em disq querclous
* Èl en abillan Doctorèd.
* En doar ne ra bihuanç
* Ma ne vé labouret :
* N’em bou ehué me recompanç
* Meit revé m’em bou poéniet.
* Labour hag apertis,
* Er gùérén a vitin
* Em dihun hag em avertis
* De chongeal ér madeu divin.
* Ur hoèhig e avanç,
* Hemb clasq er boquetteu :
* Perac ridèc d’em deverranç
* Ha lezel men devérieu ?
* En devènd e aboeis
* Doh boéh er vugulion :
* Perac d’er ré em avertis
* N’aboeissehen-mé a galon ?
* Er gùé bras én ahuél,
* A bep tu zou fouettet :
* Couéh e rein mar sàuan ihuél :
* Surroh vou ur vertu cuhet.
* En deliàu-rid e gresq
* Hag e stag doh er gùé :
* Èl deliàu, fragil-on ha bresq
* Ma n’hum zalhan staguet doh Doué.
* En dasson em respond
* Ér hoêd a p’er galhuan :
* Doué em galhue ha liès ér fond
* Ne hran quet seblant é cleuan.
* Er boquetteu e sàu
* Hag e séh én un dé :
* Allas ! ne vihuein quet attàu,
* Peb pas e verra mem buhé.
* Ol en einèd e gan
* Mélodi d’ou Hrouéour :
* Hag er grèd ou dès em hondan
* Ma ne hran tout én é inour.
* Tout enta eid hou cloër,
* O Doué a garanté !
* Poén, labour, fatig ha misér,
* Bermen hag épad mem buhé.
* Carnet-on d’en tuêmdér
* Idan en hiaul d’en han ;
* Mæs goah en dès bet me Salvér,
* Ha goah mil gùéh e véritan.
* Crisset-on guet er frim
* Hag er scorn d’er gouyan ;
* Mæs cablus a bep sorte crim,
* Goah mil gùéh hoah e véritan.
* Recueil Pourchasse.
# Amzer ar peoc’h hag er brezel

Oberennoù damheñvel pe handelvoù all zo ivez, gwelout Itron vat Santez Anna.
| ◄ Mam an Itron-Varia | Amzer ar peoc’h hag er brezel | Otrou Zant Ervoan veniget ► |
Diskan. Amzer ar peoc’h hag er brezel, Anna, c’houi zo ners Breiz-Izel, Gloar ha meulodi d’hon ltron, War ar mèz ha war ar mor don.
1. C’houi hepken touez ar mamrnou ec’h euz laket er bed Eur bugel ker d’he C’hrouer, Raktal m’he deuz bevet : C’houi zo mam da Vam Doue, da Vam ar gristenien, Ho merc’h a zo Rouanes war an ol groadurien.
2. Pa oa genac’h en ho ti, Mari d’ac’h a blege, Kenkent ma larec’h eur ger Mari a chilaoue, N’eo ket bouzar nag amzent en envou war he zron, Teneroc’h eget biskoaz eo breman he c’halon.
3. Evel Mari ha Jozep, pa gomzet ouz Jezuz, Hen galvet e gwirione ho Mab karantezuz : An dud a gar ho mam-goz, c’houi zo mam-goz ive Hag ho Mab-bihan a zo gwir den ha gwir Doue !
4. Eüruz eta dreist an ol ar bobl a Vreiz-Izel Da gaout evit Itron eur zantez ken uhel ! Keit ha ma talc’ho ar mor da grozal tro hon bro, Enomp, dre zikour Anna, ar Feiz start a chomo.
5. N’eo ket awalc’h d’ar C’hristen anavet ar gwir Fe ; Eur bar zec’h eo d’ober tan mar n’en deuz karante : Anna, disket d’imp karet Jezuz hag ar Werc’hez, Ha ganthi da virviken bezet hon Rouanez. Amen.
K. G.
# Alliet ar Rolland

Oberennoù damheñvel pe handelvoù all zo ivez, gwelout Alliet Ar Rolland.
| ◄ Mari ar Mason | Alliet ar Rolland | Ar Verjerenig ► |
* Alliet ’r Rolland he deus gret
* Ar pez ne raje den abet ;
* He deus lac’het he mab hena,
* ’Wit ober otro ’r yaouanka.
TRADUCTION. — Alliette le Rolland a fait — Ce que n’eût fait personne : — Elle a tué son ﬁls aîné, — Pour faire seigneur le plus jeune.
Chanté par Marguerite Philippe, Pluzunet. Phono F. Vallée (Fac. des L. Rennes).
Chanté par Menguy et Léon, Carhaix.
# Almanak Breiz-Izel, 1872

Pajen.
# Aman, pell euz an trouz

Oberennoù damheñvel pe handelvoù all zo ivez, gwelout Aman, pell diouz an trouz ha Amen pêl doh en trous.
| ◄ Klevet, Mari, Mam Doue (Nous voulons Dieu) | Aman, pell euz an trouz | Eurus an hini a garo Doue ► |
1. Aman, pel euz an trouz Hag ol safar ar bed, Ar mejou am c’helen kenkoulz Hag an habilan doktoret.
2. An douar a fournis Frouez neve d’ar poaniour ; Na ro netra d’ar feneantis, N’eus ket a vlaves hep labour.
3. Me a well ar gwenan Zavet da c’houlou-de ; Me ive a dle kemer poan Da brofitan euz gras Doue.
4. An dour-red hep arest A dreuz ar bokedou ; Da Zoue e tlean mont prest, Hep luian er plijaduriou.
5. An oanik gant fians A heuill e c’houarnour ; Heuill Jesus eo ma asurans, An drouk-speret a zo treïtour.
6. Ar gwe braz, en avel, A bep tu zo fouetet ; Kouezan rin mar zavan uhel, Zuroc’h eo eur vertu kuzet.
7. An deliou a chom fresk Pa vent stag ouz ar gwe ; Evel deliou diners ha bresk, E ouenvin mar kuitan Doue.
8. An ekleo a respont Er c’hoat pa hen galvan ; Doue am galv hag elec’h mont Alies na ran ket a vân !
9. Ar bleuniou a ziouan Hag a zec’h en eun de ; Breman ive iac’h e vevan, Arc’hoaz e varvin marteze !
10. Kanan ra ’l lapouset D’o C’hrouer meulodi ; Me, a c’henou hag a speret A dle kaeroc’h c’hoaz hen meuli.
11. Skorn hag erc’h awejou A droc’h ken a grenan : Kals goasoc’h dre ma fec’hejou Abeurs Doue a veritan !
12. Poaz on gant an domder Kouls an est, en han braz ; Ma foaniou n’int man e kenver Re ma Zalver stag ouz e Groaz.
13. C’houi hepken, ma Doue, A glaskan e peb tra : D’ac’h e westlan ma ol bue, Labour, dic’han, anken ha joa !
# Gùir serviterion de Vari

| ◄ Pe gleuas Mari guet en Æl | Gùir serviterion de Vari | O hui e chom én nean ► |
* Gùir serviterion de Vari,
* Joéntamb hur boéh doh hé hani,
* Hag aveit trugairequat Doué,
* Avel hur Mam laramb ehué :
* Me inean e ra gloër de Zoué
* Ha me speréd e zou ér joé ;
* Mæs én ur joé glan ha tinér,
* É joé men Doué zou me Salvér.
* N’en d’on nameit ur gueih vatéh,
* Hag ean em sel guet madeléh ;
* Dré mé ma doh-on truhéus,
* Ol en dud em galhuou eurus.
* En Doué e hra er péh e gar
* En dès groeit eid on treu hemb par :
* É hanhue e zou un hanw santel
* Ha câret guet en dud fidel.
* É vadeleah guet caranté
* Ag en eil rumad d’éguilé,
* E scùil bamdé græceu hemb par
* Ar en némb en douj hag er hâr.
* Sàuet en dès é vréh nerhus
* Eit dismant en dud orgueillus,
* Péré hum sàué a sperèd
* Drest ou bredér ha hoérezèd.
* D’en nemb e oé bras hag ihuél
* Ean en dès groeit dischen izél,
* Hag ar en trôneu ihuellan
* Sàuet en dès er ré vihan.
* Reit en dès er madeu brassan
* D’er gueih peurion en devoé nan,
* Hag er pinhuiq, é zorn goulé,
* E zou couéhet ér beuranté.
* Receuet en dès é groaidur,
* Israél é hùir servitour,
* Ha dré chonge ag é vadeleah,
* Reit en dès d’emb er Roué a beah.
* Dalhet en dès d’er promesseu
* En dès groeit d’hur hetan tadeu,
* De Abraham ha d’é ligné,
* É rehé d’emb é Vab un dé.
* J. G.
# Gwreg ar C’hroazour

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
Er Barzhaz Breizh, gant Kervarker :
* Greg ar c’hoazour (1846)
* Greg ar c’hoazour (1867)
* Greg ar c’hoazour (1883)
# Gwirionesiou evit beva er-vad

| ◄ Evit lavaret berr | Gwirionesiou evit beva er-vad | Litaniou ar Galoun-Zakr a Jezus  ► |
24. — Joa ha poan, kement tra zo war an douar a dremeno. Doue hep-ken hag he c’her a bado da viken.
Ha petra dalvez d’an den beza bet holl enoriou an douar, pa ’z a da vervel ?
Kement tra a den digant Doue, dudi pe anken. kement-se holl a zo mad ha great evit hor mad.
Red eo en em zistaga dioc’h pep tra, evit kaout pep tra.
Hep Doue enn ene, an den n’en d-euz peoc’h e-bed.
Nemet karantez Doue hag ar zilvidigez, ne d-euz netra red e-bed ken.
Ne d-euz da ziouall oc’h netra nemet oc’h ar pèc’hed.
Koll Doue a zo koll pep tra.
An hini ne c’hoanta kaout netra er bed a zo mestr d’ar bed holl.
War bouez pedi e vezer salvet, enn eur choum hep pedi ez ear da goll.
Gwell eo mervel eget displijout da Zoue.
Petra-bennag a ve roet evit kaout Doue, ne d-eo ket braz ar pez a roer.
Ne d-euz poan ziez e-bed d’an hini a c’hoar e tlefe beza enn ifern.
Evit karet ar boan, ne d-euz nemet sellet oc’h Jezus stag oc’h ar groaz.
Poaniuz eo pep tra pa ne vez ket great evit Doue.
An hini ne fell d’ezhan kaout nemet Doue, gant Doue a zo pinvidik a-walc’h.
Euruz eo neb a lavar da Zoue a wir-galoun : c’houi eo a c’houlennan ha netra e-bed ken.
Enn eur garet Doue e vezer laouen atao ; o choum heb he garet e vez anken hep paouez.
Gabriel MILIN.
# Gùinèr er Groès

| ◄ Er Rieu-hemb-Lid | Gùinèr er Groès | Sadourn-Vasq  ► |
GUinèr er Groès e zou en dé a souffranceu Jesus-Chrouist, hac en dé ag é driomfl. Me lar en dé ag é souffranceu, rac en dé-ce é hoai bet stleigét dré er ruyeu a Jerusalem, é hoai bet jotadét, flagellét, curunét a spern hac anfin staguét doh ur Groès. (Leinet er Figurieu LIV, LV, LVI, LVII ha LVIII ag en Testamand nehué). Me lar en dé ag é driomfl, rac en dé-ce é feahas en diaul, en en disarmas, hac en er garottas eid en turel ér punce ag en abim ; en dé-ce é tigueoras en or ag er Baraouis, hac é contraignas en Nean hac en doar, er-ré vihue hac er-ré varhue d’en hanàuein eid ou Mæstr. En Ilis e bèd en dé-ce eid en ol dud, Payannèt, Juivèt, Héritiquét, Éscommuniét, &c., eit rein demb d’antand éma marhuét Jesus eid en ol dud, hac eit goulèn ma tei en ol de brofittein ag é varhue. Presantein e rér er Groes d’er Fidelèt de voquein, eit ma hadoreint Jesus-Chrouist marhuét doh-t’hi eit hur péhedeu, ha ma queméreint é grad en ol poénieu ha trebilleu ag er vuhé, én union guet é souffranceu. Ne larér quet Overèn en dé-ce, eit discoein er glahar en dès en Ilis a gaus de Bassion hé Frièd : (Rac en Overèn e zou un action a joé). En Officiant hemb quin e gommuni guet en Hosti laqueit é reserv ag en dé quênt. Guharal ne oai quet er mod larèt Overèn d’en déieu-yun ; hac én Ilis Grêq ne overènnér hoah durand er Hoaris nameit d’ér Sadourn ha d’er Sul.
N’en dès ér blæ dé er bet ma tisco er Grechénion mui a Religion hac a zevotion, eit Gùinèr er Groès. Ou gùélèt e rér a yun guet scrupul, é tihoal doh en hoari ha doh en deværranceu ordinær ; é hassistein ér Perdêg guet ur min trist ha glaharét, é houilein memb a pe gleuant conz a souffranceu Jesus-Chrouist... Caërræd un dianvès, pe vehai er galon e vehai touchét ! Mæs allas ! ul lod-vad e scùill dareu ar souffranceu hur Salvér, hac ou halon n’ou lausq quet d’andur en disterran poén a balamor tehou. Huannadein e rant mei marhuét eit ou féhedeu, ha neoah ne rant quet cas eit renehuéein é varhue dré er stag ag ou halon doh er péhet. Ridêq e rant a brèss de voquein d’é Groès ; mæs caz ou dès doh er hroëzieu ; ou halon, èl ma lar S. Paul, e zou enemisét de Groès Jesus-Chrouist. Dihoallét ne veheoh ag er sort tud-ce ; rac hou partage e vehai guet Pilat ha guet Judas. Passton Jesus-Chrouist e zou sur un dra hirvoudus. Mæs un inean sourcius de brofittein ag er græceu en dès méritét temb dré é varhue, e gav é quemènt-ce mui a joé hac a gonsolation, eid a hlahar hac a dristé. Rac Jesus-Chrouist dré é varhue en dès reparét en outrage groeit de Zoué dré er péhet ; ean en dès payét eid-omb, ha diverchét guet é Oaid en arrest a hur hondannation ; ean en dès gouniét demb en droæd de seèllèt en Néan èl hun héritage. Marhuét-è ardro tair-ær diar creisté. Preciussæd ur momant ! Bamdé ardro er hource-ze reit lusq d’hou speret ha d’hou calon de hum sehuel trema Jesus-Chrouist. Eid inourein en ær-ze én ur fæçon particuliér Gùinèr er Groès, hum laqueit ar ou teulin ha boquet d’en doar, ne vern mèn é vehait ; chairret perhùéh én hou calon huannadeu dehuehan hou Toué é verhuel dré garanté aveid-oh, ha hum chonget erhad petra e gareheoh gobér aveit-t’ou.
# Gwreg an neer stoup

Oberennoù damheñvel pe handelvoù all zo ivez, gwelout Groeg ann néer stoup.
| ◄ Plac’hig Koad-Rouan | Gwreg an neer stoup | An Doganed ► |
* Me meus bet eun den a Louargat,
* Na ne oar nag arat, na regat.
TRADUCTION. — J’ai eu un homme de Louargat, — Et il ne sait labourer ni assoler.
Chanté par Marie-Louise Calas, Trégonneau Phono Y. le Moal.
# Gwreg ar c’hivijer

Oberennoù damheñvel pe handelvoù all zo ivez, gwelout Groeg ar c’hivijer.
| ◄ An hini varwas gant ar c’hoant dimi | Gwreg ar c’hivijer | Eur Zon Kloarek ► |
* Gwechall, a zo bet eun amzer,
* E karien me parrouz Kemper,
* E rei la la, lire la la la la,
* E rei tra la la, lire la la la !
TRADUCTION. — Autrefois, il y a eu un temps, — Où j’aimais la paroisse de Quimper, — E reï la la, etc.
Chanté par Maryvonne le Flem, Port-Blanc.
# Ar C’hanval.

| ◄ An daou Gy. | Ar C’hanval. | An daou Vignon hac an Ours.  ► |
FABL 91.
Ar C’hanval.
Eur chameau, fachet a fesson
Eus e stad ha condition,
A gomanç ober e glemmo
Abalamour ar c’holeo
O devoa qerniel var ho fenn,
Armo evit en em diffen :
En n’en devoa netra ebet
Da erzel e inimiet.
Jupiter a bede neuse
Da reï qerniel deàn ive,
Mæs commanç a ra da hoarzin,
Pa gleo eur beden qen indign,
Ha goude bea en goapêd,
E ziou scouarn en deus berrêd.
Sans moral.
Peb-hini en em gontantet
Deus e galite var ar bed :
Meur a hini, o clascq brassoc’h,
A so queet gant bianoc’h.
# Ar C’haro.

| ◄ An Azen hac ar Marc’h. | Ar C’haro. | Ar Serpant hav al Linv.  ► |
FABL 41.
Ar C’haro.
Eur c’haro en em gontemple
En eur feunteun scler pa selle ;
Ma commansas meuli gant joa
Ar c’herniel brancqec en devoa.
Blam e zivoar a re ive ;
Moan ha tano en ho c’have.
A greis ma voa o contempli,
Evel-ze o consideri,
E c’haruas eur chasseer
Hac a leqez fin d’an affer.
Ma partias ep bea pell
Buannoc’h evit an avel.
Ar chas ive en heuille prest,
Hac èn o c’hantren er forest.
Er forest teo pa antreas
E zivoar neuse a veulas ;
E gerniel en deus tamallet
A voa caus ma voe qemeret.
Sans moral.
Ma clescqomp a volonte vad,
Ar pes a gleomp da gassâd
Hac ar pez a ra muya noaz
A blich alies davantach :
Dezirout cavet bonheurio
Araug goud a belec’h e vo ;
Goulen grandeur hac ar mado,
An excelanç, an enorio.
E sonch demp ar felicite
So en ambondanç er re-ze ;
Hac e ve gante alies
Nìnver bras a dristidiges.
# Ar C’has hac ar Razet.

| ◄ Ar Pesqetaër. | Ar C’has hac ar Razet. | Al Labourer hac ar Cigogn.  ► |
* Eur c’has cozêt hac êd da fall,
* Impuissant da chasseal.
* Al logot tout hac ar razet,
* Oc’h anveout e voa falleed,
* Ne baouezent d’en insulti ;
* M’en em glemet bemde en ty.
* Hac en hac o sonjal neuse,
* En em sicour dre finesse ;
* Ma en em goachas eun neubeut
* El lec’h ma tastumet ar bleud ;
* Ma tapas logot ha razet
* Qement voa en em bresantet.
* Sans moral.
* Ar sans fablen, allegori
* A zisque scler da bep-hini
* E cleer an eil goech divoal
* Eus dorn an dud vechant ha fall.
# Ar C’hatechis

| ◄ Doctrin Jesus-Christ | Ar C’hatechis | Sign ar Groas ► |
Catechis a signifi un instruction familier voar doctrin J. C., pe un abrege eus ur memes doctrin hervez he foëncho principala.
Ret eo gout ha pratica an doctrin-se, pe vezàn collet. Gret eta attantion penaus n’en d’eo quet avoalc’h dac’h gont ha pratica ar mad. Instrui ar re ignorant a so un œuvr a drugarez, ha memes a justiç evit cals. Credi, goulen, ober ha receo eo an abrege eus ar c’hatechis. Instruet eta voar ar pes a sel ar fe, ar beden, ar gourc’hemeno, ar sacramancho Jesus-Christ en deus prezeguet publicamant ; instruet ha catechiset en deus en particulier Philip, Nicodem, Madelen, un den ganet dall, ur bec’heres paour, ar Samaritanez. Ha mæz o pe-hu oc’h ober ar pes en deus gret J. C. ? S. Paul o coms a bredication an Aviel, a lavar penaus eo en em groet oll, voar an oll evit gounit an ineo da Zoue. Ma teuïo eta an eil da sicour eguile, ar re instruet da disqui d’ar re ignorant, hac ar re-màn da guemeret ar boan da disqui. Ar voyen eo da chasseal an erreur hac ar gaou. Peb christen a rai attantion, a c’hanaveo, a garo hac a difenno voar e vuez, mar be ret, ar guirioneo eus hon religion santel.